કેજરીવાલને ગુજરાતમાં પ્રચાર કરવા માટે કે પછી વિરોધી પાર્ટીમાં હોવાથી કેન્દ્ર સરકારની ટીકા કરવાથી કોઈ જ ન રોકી શકે કારણકે એ એમનો મૂળભૂત અધિકાર છે, પરંતુ એ ટીકામાં સંયમ અને શાલીનતા હોવી જરૂરી છે. સરકાર પર આરોપ મૂકો, ભલે ખોટા મૂકો પણ તેમાં કોઈ દમ હોય એવી ફીલિંગ તો આપો? પણ આવું કેજરીવાલ છેલ્લા પાંચ વર્ષોથી સતત કરતા આવ્યા છે એટલે એમને સલાહ આપવી પણ સમયનો વ્યય જ ગણાશે. દેશના રાજકારણમાં જેમ જેમ પોતાનું કદ વિશાળ થતું જાય તેમ તેમ વ્યક્તિ કેમ વધારેને વધારે નમ્ર થતો જાય તેનું ઉદાહરણ ભલે કેજરીવાલને ન ગમે પરંતુ તેમણે એ ભારતના વડાપ્રધાન પાસેથી લેવું જ રહ્યું.